               EUROPOS KOMISIJA
            Briuselis, 2017 03 03
            COM(2017) 111 final
            2017/0047(NLE)
            Pasiūlymas
            TARYBOS SPRENDIMAS
            dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XX priedo (Aplinka) dalinio pakeitimo

               AIŠKINAMASIS MEMORANDUMAS

               1.PASIŪLYMO APLINKYBĖS

               •Pasiūlymo pagrindimas ir tikslai

               EEE jungtinio komiteto sprendimo projektu (pridedamu prie siūlomo Tarybos sprendimo) siekiama iš dalies pakeisti EEE susitarimo XX priedą (Aplinka) siekiant į EEE susitarimą įtraukti Reglamentą (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį
                  1
               , ir susijusius teisės aktus.

               •Suderinamumas su toje pačioje politikos srityje galiojančiomis nuostatomis

               Pridedamu Jungtinio komiteto sprendimo projektu išplečiamas esamos ES politikos taikymas EEE narėmis esančioms ELPA valstybėms (Norvegijai, Islandijai ir Lichtenšteinui).

               •Suderinamumas su kitomis Sąjungos politikos sritimis

               ES acquis taikymo išplėtimas EEE narėmis esančioms ELPA valstybėms jį įtraukiant į EEE susitarimą vykdomas laikantis šio susitarimo tikslų ir principų, kuriais siekiama sukurti dinamišką ir vientisą bendromis taisyklėmis ir vienodomis konkurencijos sąlygomis pagrįstą Europos ekonominę erdvę.

               Šios pastangos apima visas laisvo prekių, asmenų, paslaugų ir kapitalo judėjimo politikos sritis, taip pat gretutinę ir horizontaliąją politiką, nurodytą EEE susitarime.

               2.TEISINIS PAGRINDAS, SUBSIDIARUMO IR PROPORCINGUMO PRINCIPAI

               •Teisinis pagrindas

               Į EEE susitarimą įtrauktini teisės aktai yra grindžiami Sutarties dėl Europos Sąjungos veikimo 192 straipsnio 1 dalimi.

               Tarybos reglamento (EB) Nr. 2894/94
                  2
                dėl EEE susitarimo įgyvendinimo tvarkos 1 straipsnio 3 dalyje numatyta, kad Taryba, remdamasi Komisijos pasiūlymu, nustato poziciją, kurios Sąjungos vardu turi būti laikomasi dėl tokių sprendimų.

               Komisija, bendradarbiaudama su EIVT, teikia EEE jungtinio komiteto sprendimo projektą, kad Taryba jį priimtų kaip Sąjungos poziciją. Komisija tikisi galėsianti pateikti jį EEE jungtiniame komitete artimiausiu metu.

               •Subsidiarumo principas (neišimtinės kompetencijos atveju)

               Pasiūlymas atitinka subsidiarumo principą dėl toliau nurodytos priežasties.

               Šio pasiūlymo tikslo, t. y. užtikrinti vidaus rinkos vientisumą, valstybės narės negali deramai pasiekti, todėl dėl siūlomo veiksmo poveikio to tikslo būtų geriau siekti Sąjungos lygiu.

                  ES acquis įtraukimo į EEE susitarimą procesas vykdomas pagal 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos, kuriame patvirtinamas požiūris, kurio laikomasi.

               •Proporcingumo principas

                  Pagal proporcingumo principą šiuo pasiūlymu neviršijama to, kas būtina, kad būtų pasiektas jo tikslas – užtikrinti vidaus rinkos vientisumą.

               •Priemonės pasirinkimas

                  Pagal EEE susitarimo 98 straipsnį pasirinkta priemonė yra EEE jungtinio komiteto sprendimas. EEE jungtinis komitetas užtikrina veiksmingą EEE susitarimo įgyvendinimą ir veikimą. Todėl EEE susitarime numatytais atvejais jis priima sprendimus.

               3.EX-POST VERTINIMO, KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI

               •Tiriamųjų duomenų rinkimas ir naudojimas

                  Rengdama susijusį teisės aktą, Komisija surengė viešas konsultacijas internetu ir du susitikimus su suinteresuotosiomis šalimis. Taip pat atliktas išorės tyrimas, per kurį buvo siekiama nustatyti galimus būdus reglamentavimo priemonėmis mažinti lengvųjų transporto priemonių išmetamo CO2 kiekį.

               Poveikio vertinimas

               Rengdama susijusį teisės aktą, Komisija atliko išsamų poveikio vertinimą ir išnagrinėjo įvairias politikos galimybes.

               Pridedamu EEE jungtinio komiteto sprendimu tesiekiama išplėsti dabartinės sistemos taikymą EEE narėmis esančioms ELPA valstybėms.

               4.POVEIKIS BIUDŽETUI

               Dėl minėto įtraukimo į EEE susitarimą poveikis biudžetui nenumatomas, nes visos galimos papildomos pajamos, kurios bus gautos už transporto priemonių registraciją EEE narėmis esančiose ELPA valstybėse, turės būti pervestos ELPA priežiūros institucijai ir atvirkščiai.

               5.KITI ELEMENTAI

               Svarbiausių prašomų adaptacijų pagrindimas ir siūlomas sprendimas

               Reglamentu (ES) Nr. 510/2011 sukurta naujų lengvųjų komercinių transporto priemonių išmetamų teršalų normų sistema. Jungtinio komiteto sprendimo projektu ES sistemos taikymas išplečiamas įtraukiant ir EEE narėmis esančias ELPA valstybes, kad ši sistema apimtų visas EEE valstybes, išskyrus Lichtenšteiną.

               Mokesčiai už viršytą taršos normą (Reglamento (ES) Nr. 510/2011 9 straipsnio 1 dalis), kaip atsižvelgta Jungtinio komiteto sprendimo i adaptacijoje

               Įtrauktas adaptacijos tekstas, kad mokesčius už viršytą taršos normą EEE narėmis esančiose ELPA valstybėse įsisteigusiems gamintojams nustatys ELPA priežiūros institucija.

               Mokesčiai bus nustatyti solidariai naujoms lengvosioms komercinėms transporto priemonėms, parduodamoms atitinkamai Europos Sąjungoje ir EEE narėmis esančiose ELPA valstybėse. Todėl mokesčiai turi būti paskirstyti tarp ES ir ELPA.

               Todėl pasiūlyta paskirstymo schema, pagal kurią mokesčiai būtų paskirstyti proporcingai, atsižvelgiant į naujų lengvųjų komercinių transporto priemonių, užregistruotų ES arba ELPA valstybėse, dalį, palyginti su visu EEE užregistruotų naujų lengvųjų komercinių transporto priemonių skaičiumi.

               Mokesčių už viršytą taršos normą surinkimas (Reglamento (ES) Nr. 510/2011 9 straipsnio 3 dalis), kaip atsižvelgta Jungtinio komiteto sprendimo j adaptacijoje

               9 straipsnio 3 dalimi nustatytas teisinis pagrindas, kad Komisija galėtų nustatyti mokesčių už viršytą taršos normą surinkimo metodus. Tokie metodai nustatyti Komisijos sprendimu 2012/99/ES
                  3
               . Kadangi EEE susitarimu nustatyta atskira priežiūros institucija ir priežiūros sistema, įtrauktas adaptacijos tekstas, kad dėl mokesčių už viršytą taršos normą surinkimo priemonių nuspręstų ELPA priežiūros institucija. Šios priemonės turi būti grindžiamos Komisijos priemonėmis.

               Mokesčių už viršytą taršos normą paskirstymas (Reglamento (ES) Nr. 510/2011 9 straipsnio 4 dalis), kaip atsižvelgta Jungtinio komiteto sprendimo k adaptacijoje

               9 straipsnio 4 dalimi nustatyta, kad minėti mokesčiai laikomi Europos Sąjungos bendrojo biudžeto įplaukomis.

               Todėl įtrauktas adaptacijos tekstas, kad dėl mokesčių už viršytą taršos normą sumų, susijusių su ELPA, paskirstymo nuspręstų ELPA valstybės.

               Reglamento (ES) Nr. 510/2011 taikymas Lichtenšteinui, kaip atsižvelgta Jungtinio komiteto sprendimo o adaptacijoje

               Istoriškai ilgalaikiai Lichtenšteino ir Šveicarijos santykiai yra labai glaudūs ir jiems didelę įtaką daro tarp abiejų šalių 1923 m. sudaryta Muitų ir valiutos sutartis (kuria sukurta muitų ir valiutos sąjunga) (LGBl. 1923 m., Nr. 24). Muitų ir valiutos sutartis su Šveicarija taip pat turi didelį poveikį Lichtenšteino aplinkos ir fiskalinėms strategijoms. Dėl Muitų ir valiutos sutarties daugelis Šveicarijos aplinkos nuostatų yra tiesiogiai taikomos Lichtenšteinui arba įgyvendinamos jo teisėje, remiantis dvišalėmis šių šalių sutartimis.

               Todėl Lichtenšteinas prašo būti atleistas nuo Reglamento (ES) Nr. 510/2011 taikymo, nes ES teisės aktais nustatytus tikslus Lichtenšteinas lygiai taip pat pasieks taikydamas Šveicarijos nustatytą išmetamų teršalų schemą.

               2017/0047 (NLE)

               Pasiūlymas

               TARYBOS SPRENDIMAS

               dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XX priedo (Aplinka) dalinio pakeitimo

               EUROPOS SĄJUNGOS TARYBA,

               atsižvelgdama į Sutartį dėl Europos Sąjungos veikimo, ypač į jos 192 straipsnio 1 dalį kartu su 218 straipsnio 9 dalimi,

               atsižvelgdama į 1994 m. lapkričio 28 d. Tarybos reglamentą (EB) Nr. 2894/94
                  4
                dėl Europos ekonominės erdvės susitarimo įgyvendinimo tvarkos, ypač į jo 1 straipsnio 3 dalį,

               atsižvelgdama į Europos Komisijos pasiūlymą,

               kadangi:

               (1)Europos ekonominės erdvės susitarimas (toliau – EEE susitarimas) įsigaliojo 1994 m. sausio 1 d.;

               (2)pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo XX priedą (Aplinka);

               (3)į EEE susitarimą turi būti įtrauktas Europos Parlamento ir Tarybos reglamentas (ES) Nr. 510/2011
                  5
               ;

               (4)į EEE susitarimą turi būti įtrauktas Komisijos deleguotasis reglamentas (ES) Nr. 205/2012
                  6
               ;

               (5)į EEE susitarimą turi būti įtrauktas Komisijos įgyvendinimo reglamentas (ES) Nr. 293/2012
                  7
               ;

               (6)į EEE susitarimą turi būti įtrauktas Komisijos deleguotasis reglamentas (ES) Nr. 114/2013
                  8
               ;

               (7)į EEE susitarimą turi būti įtrauktas Komisijos deleguotasis reglamentas (ES) Nr. 1047/2013
                  9
               ;

               (8)į EEE susitarimą turi būti įtrauktas Europos Parlamento ir Tarybos reglamentas (ES) Nr. 253/2014
                  10
               ;

               (9)į EEE susitarimą turi būti įtrauktas Komisijos deleguotasis reglamentas (ES) Nr. 404/2014
                  11
               ;

               (10)į EEE susitarimą turi būti įtrauktas Komisijos įgyvendinimo reglamentas (ES) Nr. 410/2014
                  12
               ;

               (11)į EEE susitarimą turi būti įtrauktas Komisijos įgyvendinimo reglamentas (ES) Nr. 427/2014
                  13
               ;

               (12)todėl EEE susitarimo XX priedas (Aplinka) turėtų būti atitinkamai iš dalies pakeistas;

               (13)todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

               PRIĖMĖ ŠĮ SPRENDIMĄ:

               1 straipsnis

               Pozicija, kurios Sąjungos vardu turi būti laikomasi EEE jungtiniame komitete, dėl siūlomo EEE susitarimo XX priedo (Aplinka) pakeitimo grindžiama prie šio sprendimo pridėtu EEE jungtinio komiteto sprendimo projektu.

               2 straipsnis

               Šis sprendimas įsigalioja jo priėmimo dieną.

               Priimta Briuselyje

                     Tarybos vardu

                     Pirmininkas

                     (1)
                  OL L 145, 2011 5 31, p. 1.

                     (2)
                  OL L 305, 1994 11 30, p. 6–8.

                     (3)
                  2012 m. vasario 17 d. Komisijos sprendimas 2012/99/ES dėl mokesčių už viršytą naujų lengvųjų komercinių transporto priemonių išmetamo CO 2 kiekio normą, nustatytą Europos Parlamento ir Tarybos reglamentu (ES) Nr. 510/2011, detalios rinkimo tvarkos (OL L 47, 2012 2 18, p. 69).

                     (4)
                  OL L 305, 1994 11 30, p. 6–8.

                     (5)
                  2011 m. gegužės 11 d. Europos Parlamento ir Tarybos reglamentas (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį (OL L 145, 2011 5 31, p. 1).

                     (6)
                  2012 m. sausio 6 d. Komisijos deleguotasis reglamentas (ES) Nr. 205/2012, kuriuo iš dalies keičiamos Europos Parlamento ir Tarybos reglamento (ES) Nr. 510/2011 II priedo nuostatos dėl duomenų šaltinio ir duomenų parametrų, kuriuos turi pateikti valstybės narės (OL L 72, 2012 3 10, p. 2).

                     (7)
                  2012 m. balandžio 3 d. Komisijos įgyvendinimo reglamentas (ES) Nr. 293/2012 dėl naujų lengvųjų komercinių transporto priemonių registracijos stebėsenos ir duomenų teikimo pagal Europos Parlamento ir Tarybos reglamentą (ES) Nr. 510/2011 (OL L 98, 2012 4 4, p. 1).

                     (8)
                  2012 m. lapkričio 6 d. Komisijos deleguotasis reglamentas (ES) Nr. 114/2013, kuriuo Europos Parlamento ir Tarybos reglamentas (ES) Nr. 510/2011 papildomas prašymo leisti naujoms lengvosioms komercinėms transporto priemonėms taikyti nukrypti nuo savitosios CO2 išmetimo normos leidžiančią nuostatą teikimo taisyklėmis (OL L 38, 2013 2 9, p. 1).

                     (9)
                  2013 m. rugpjūčio 21 d. Komisijos deleguotasis reglamentas (ES) Nr. 1047/2013, kuriuo dėl gamintojo „Piaggio“ 2010 m. vidutinio savitojo išmetamo CO2 kiekio ištaisymo iš dalies keičiamas Komisijos deleguotasis reglamentas (ES) Nr. 114/2013 (OL L 285, 2013 10 29, p. 1).

                     (10)
                  2014 m. vasario 26 d. Europos Parlamento ir Tarybos reglamentas (ES) Nr. 253/2014, kuriuo iš dalies keičiamas Reglamentas (ES) Nr. 510/2011 nustatant būdus, kaip pasiekti tikslą iki 2020 m. sumažinti naujų lengvųjų komercinių transporto priemonių išmetamo CO2  kiekį (OL L 84, 2014 3 20, p. 38).

                     (11)
                  2014 m. vasario 17 d. Komisijos deleguotasis reglamentas (ES) Nr. 404/2014, kuriuo iš dalies keičiamos Europos Parlamento ir Tarybos reglamento (ES) Nr. 510/2011 II priedo nuostatos dėl naujų lengvųjų komercinių transporto priemonių, kurioms taikomas pakopinis tipo patvirtinimas, išmetamo CO2 kiekio stebėsenos (OL L 121, 2014 4 24, p. 1).

                     (12)
                  2014 m. balandžio 23 d. Komisijos įgyvendinimo reglamentas (ES) Nr. 410/2014, kuriuo iš dalies keičiamos Įgyvendinimo reglamento (ES) Nr. 293/2012 nuostatos, susijusios su naujų lengvųjų komercinių transporto priemonių, kurių tipas tvirtinamas per daugiapakopį procesą, išmetamo CO2 kiekio stebėsena (OL L 121, 2014 4 24, p. 21).

                     (13)
                  2014 m. balandžio 25 d. Komisijos įgyvendinimo reglamentas (ES) Nr. 427/2014, kuriuo pagal Europos Parlamento ir Tarybos reglamentą (ES) Nr. 510/2011 nustatoma lengvųjų komercinių transporto priemonių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 125, 2014 4 26, p. 57).

    ---documentbreak---

               EUROPOS KOMISIJA
            Briuselis, 2017 03 03
            COM(2017) 111 final
            PRIEDAS
            prie
            Pasiūlymo dėl Tarybos sprendimo
            dėl pozicijos, kurios Europos Sąjungos vardu turi būti laikomasi EEE jungtiniame komitete, dėl EEE susitarimo XX priedo (Aplinka) dalinio pakeitimo

               EEE JUNGTINIO KOMITETO SPRENDIMAS

                  Nr.
               ...
               kuriuo iš dalies keičiamas EEE susitarimo XX priedas (Aplinka)

               EEE JUNGTINIS KOMITETAS,

               atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,

               kadangi:

               (1)į EEE susitarimą turi būti įtrauktas 2011 m. gegužės 11 d. Europos Parlamento ir Tarybos reglamentas (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį
                  1
               ;

               (2)į EEE susitarimą turi būti įtrauktas 2012 m. sausio 6 d. Komisijos deleguotasis reglamentas (ES) Nr. 205/2012, kuriuo iš dalies keičiamos Europos Parlamento ir Tarybos reglamento (ES) Nr. 510/2011 II priedo nuostatos dėl duomenų šaltinio ir duomenų parametrų, kuriuos turi pateikti valstybės narės
                  2
               ;

               (3)į EEE susitarimą turi būti įtrauktas 2012 m. balandžio 3 d. Komisijos įgyvendinimo reglamentas (ES) Nr. 293/2012 dėl naujų lengvųjų komercinių transporto priemonių registracijos stebėsenos ir duomenų teikimo pagal Europos Parlamento ir Tarybos reglamentą (ES) Nr. 510/2011
                  3
               ;

               (4)į EEE susitarimą turi būti įtrauktas 2012 m. lapkričio 6 d. Komisijos deleguotasis reglamentas (ES) Nr. 114/2013, kuriuo Europos Parlamento ir Tarybos reglamentas (ES) Nr. 510/2011 papildomas prašymo leisti naujoms lengvosioms komercinėms transporto priemonėms taikyti nukrypti nuo savitosios CO2 išmetimo normos leidžiančią nuostatą teikimo taisyklėmis
                  4
               ;

               (5)į EEE susitarimą turi būti įtrauktas 2013 m. rugpjūčio 21 d. Komisijos deleguotasis reglamentas (ES) Nr. 1047/2013, kuriuo dėl gamintojo „Piaggio“ 2010 m. vidutinio savitojo išmetamo CO2 kiekio ištaisymo iš dalies keičiamas Komisijos deleguotasis reglamentas (ES) Nr. 114/2013
                  5
               ;

               (6)į EEE susitarimą turi būti įtrauktas 2014 m. vasario 26 d. Europos Parlamento ir Tarybos reglamentas (ES) Nr. 253/2014, kuriuo iš dalies keičiamas Reglamentas (ES) Nr. 510/2011 nustatant būdus, kaip pasiekti tikslą iki 2020 m. sumažinti naujų lengvųjų komercinių transporto priemonių išmetamo CO2 kiekį
                  6
               ;

               (7)į EEE susitarimą turi būti įtrauktas 2014 m. vasario 17 d. Komisijos deleguotasis reglamentas (ES) Nr. 404/2014, kuriuo iš dalies keičiamos Europos Parlamento ir Tarybos reglamento (ES) Nr. 510/2011 II priedo nuostatos dėl naujų lengvųjų komercinių transporto priemonių, kurioms taikomas pakopinis tipo patvirtinimas, išmetamo CO2 kiekio stebėsenos
                  7
               ;

               (8)į EEE susitarimą turi būti įtrauktas 2014 m. balandžio 23 d. Komisijos įgyvendinimo reglamentas (ES) Nr. 410/2014, kuriuo iš dalies keičiamos Įgyvendinimo reglamento (ES) Nr. 293/2012 nuostatos, susijusios su naujų lengvųjų komercinių transporto priemonių, kurių tipas tvirtinamas per daugiapakopį procesą, išmetamo CO2 kiekio stebėsena
                  8
               ;

               (9)į EEE susitarimą turi būti įtrauktas 2014 m. balandžio 25 d. Komisijos įgyvendinimo reglamentas (ES) Nr. 427/2014, kuriuo pagal Europos Parlamento ir Tarybos reglamentą (ES) Nr. 510/2011 nustatoma lengvųjų komercinių transporto priemonių išmetamo CO2 kiekio mažinimo naujoviškų technologijų pripažinimo ir patvirtinimo sistema
                  9
               ;

               (10)todėl EEE susitarimo XX priedas turėtų būti atitinkamai iš dalies pakeistas,

               PRIĖMĖ ŠĮ SPRENDIMĄ:

               1 straipsnis

               EEE susitarimo XX priede po 21av punkto (Europos Parlamento ir Tarybos direktyva 2009/33/EB) įterpiamas šis tekstas:

               „21aw.32011 R 0510: 2011 m. gegužės 11 d. Europos Parlamento ir Tarybos reglamentas (ES) Nr. 510/2011, kuriuo nustatomos naujų lengvųjų komercinių transporto priemonių išmetamų teršalų normos pagal Sąjungos integruotą principą mažinti lengvųjų transporto priemonių išmetamo CO2 kiekį (OL L 145, 2011 5 31, p. 1), su pakeitimais, padarytais:

               –32012 R 0205: 2012 m. sausio 6 d. Komisijos deleguotuoju reglamentu (ES) Nr. 205/2012 (OL L 72, 2012 3 10, p. 2),

               –32014 R 0253: 2014 m. vasario 26 d. Europos Parlamento ir Tarybos reglamentu (ES) Nr. 253/2014 (OL L 84, 2014 3 20, p. 38),

               –32014 R 0404: 2014 m. vasario 17 d. Komisijos deleguotuoju reglamentu (ES) Nr. 404/2014 (OL L 121, 2014 4 24, p. 1).

               Reglamento nuostatos šio Susitarimo tikslais pritaikomos taip:

               a)7 straipsnio 2 dalis papildoma šia pastraipa:

               „Jei į bendrą fondą įtraukti tik ELPA valstybėse įsisteigę gamintojai, gamintojai informaciją perduoda ELPA priežiūros institucijai. Jei į bendrą fondą įtrauktas bent vienas Sąjungoje įsisteigęs gamintojas ir bent vienas ELPA valstybėje narėje įsisteigęs gamintojas, gamintojai informaciją perduoda Komisijai ir ELPA priežiūros institucijai.“

               b)7 straipsnio 3 dalis papildoma šia pastraipa:

               „ELPA valstybėse įsisteigusiems gamintojams praneša ELPA priežiūros institucija.“

               c)7 straipsnio 4 dalis papildoma šia pastraipa:

               „Jei į bendrą fondą įtraukti tik ELPA valstybėse įsisteigę gamintojai, gamintojai kartu praneša ELPA priežiūros institucijai. Jei į bendrą fondą įtrauktas (arba jei bendras fondas išplėstas, kad į jį būtų įtrauktas) bent vienas Sąjungoje įsisteigęs gamintojas ir bent vienas ELPA valstybėje įsisteigęs gamintojas, gamintojai kartu praneša ir Komisijai, ir ELPA priežiūros institucijai.“

               d)7 straipsnio 5 dalyje žodžiai „SESV 101 ir 102 straipsnius“ pakeičiami žodžiais „EEE susitarimo 53 ir 54 straipsnius“, o žodis „Sąjungos“ pakeičiamas žodžiu „EEE“.

               e)7 straipsnio 7 dalyje ir 10 straipsnio 1 dalyje po žodžio, pavartoto skirtingais linksniais, „Komisija“ įterpiami gramatiškai suderinti žodžiai „arba ELPA priežiūros institucija“.

               f)ELPA valstybių pateikti duomenys taip pat saugomi 8 straipsnio 4 dalyje nurodytame centriniame registre.

               g)8 straipsnio 4 dalis papildoma šia pastraipa:

               „1 pastraipoje nustatytą skaičiavimą ELPA valstybėse įsisteigusių gamintojų atžvilgiu atlieka ELPA priežiūros institucija ir, laikydamasi antros pastraipos, ji apie tai praneša kiekvienam ELPA valstybėje įsisteigusiam gamintojui.“

               h)Nepažeidžiant Susitarimo 1 protokolo, 8 straipsnio 5 ir 6 dalyse bei 11 straipsnio 3, 4, 5 ir 6 dalyse po žodžio, pavartoto skirtingais linksniais, „Komisija“ įterpiami gramatiškai suderinti žodžiai „arba tam tikrais atvejais ELPA priežiūros institucija“.

               i)9 straipsnio 1 dalis papildoma šiomis pastraipomis:

               „Tais atvejais, kai gamintojas ar bendro fondo valdytojas yra įsisteigęs ELPA valstybėje, mokestį už viršytą taršos normą nustato ELPA priežiūros institucija.

               Mokesčio už viršytą taršos normą sumos proporcingai paskirstomos tarp Komisijos ir ELPA priežiūros institucijos pagal naujų lengvųjų komercinių transporto priemonių, užregistruotų atitinkamai ES arba ELPA valstybėse, dalį, palyginti su visu EEE užregistruotų naujų lengvųjų komercinių transporto priemonių skaičiumi.“

               j)9 straipsnio 3 dalis papildoma šiomis pastraipomis:

               „Europos Komisija savo sukurtas 1 dalyje nustatytų mokesčių už viršytą taršos normą surinkimo priemones, kaip nurodyta Komisijos sprendime 2012/99/ES, taiko ir Europos Sąjungoje įsisteigusių gamintojų registracijoms ELPA valstybėse.

               ELPA priežiūros institucija nustato 1 dalyje nustatytų mokesčių už viršytą taršos normą surinkimo priemones. Šios priemonės grindžiamos Komisijos priemonėmis.“

               k)9 straipsnio 4 dalis papildoma šia pastraipa:

                „Mokesčio už viršytą taršos normą sumų paskirstymą ELPA valstybėms nustato ELPA valstybės.“

               l)Nepažeidžiant Susitarimo 1 protokolo, 11 straipsnio 2 dalyje po žodžio „Komisijai“ įterpiami žodžiai „arba – ELPA valstybėje įsisteigusio gamintojo atveju – ELPA priežiūros institucijai“.

               m)12 straipsnio 2 dalis papildoma šia pastraipa:

               „ELPA valstybėse įsisteigę tiekėjai arba gamintojai šiame straipsnyje numatytus prašymus siunčia Komisijai. Komisija tokiems prašymams teikia tiek pat svarbos kiek kitiems pagal šį straipsnį pateiktiems prašymams.“

               n)12 straipsnio 4 dalis papildoma šia pastraipa:

               „Komisijos sprendimai, kuriais pagal šį straipsnį patvirtinamos naujoviškos technologijos, yra visuotinio taikymo ir turi būti įtraukti į EEE susitarimą.“

               o)Šis reglamentas netaikomas Lichtenšteinui.

               21awa.32012 R 0293: 2012 m. balandžio 3 d. Komisijos įgyvendinimo reglamentas (ES) Nr. 293/2012 dėl naujų lengvųjų komercinių transporto priemonių registracijos stebėsenos ir duomenų teikimo pagal Europos Parlamento ir Tarybos reglamentą (ES) Nr. 510/2011 (OL L 98, 2012 4 4, p. 1) su pakeitimais, padarytais:

               –32014 R 0410: 2014 m. balandžio 23 d. Komisijos įgyvendinimo reglamentu (ES) Nr. 410/2014 (OL L 121, 2014 4 24, p. 21).

               Reglamento nuostatos šio Susitarimo tikslais pritaikomos taip:

               a)9 ir 10 straipsniuose po žodžio, pavartoto skirtingais linksniais, „Komisija“ įterpiami gramatiškai suderinti žodžiai „arba – ELPA valstybėje įsisteigusio gamintojo atveju – ELPA priežiūros institucija“.

               b)10a straipsnio 3 dalis ELPA priežiūros institucijai netaikoma.

               21awb.32013 R 0114: 2012 m. lapkričio 6 d. Komisijos deleguotasis reglamentas (ES) Nr. 114/2013, kuriuo Europos Parlamento ir Tarybos reglamentas (ES) Nr. 510/2011 papildomas prašymo leisti naujoms lengvosioms komercinėms transporto priemonėms taikyti nukrypti nuo savitosios CO2 išmetimo normos leidžiančią nuostatą teikimo taisyklėmis (OL L 38, 2013 2 9, p. 1), su pakeitimais, padarytais:

               –32013 R 1047: 2013 m. rugpjūčio 21 d. Komisijos deleguotuoju reglamentu (ES) Nr. 1047/2013 (OL L 285, 2013 10 29, p. 1).

               Reglamentas šio Susitarimo tikslais pritaikomas taip:

               a)Nepažeidžiant Susitarimo 1 protokolo, 6 straipsnio 1 dalyje po žodžio, pavartoto skirtingais linksniais, „Komisija“ įterpiami gramatiškai suderinti žodžiai „arba tam tikrais atvejais ELPA priežiūros institucija“.

               b)6 straipsnio 2 dalis ir I priede nurodytas el. pašto adresas ELPA priežiūros institucijai netaikomi.

               21awc.32014 R 0427: 2014 m. balandžio 25 d. Komisijos įgyvendinimo reglamentas (ES) Nr. 427/2014, kuriuo pagal Europos Parlamento ir Tarybos reglamentą (ES) Nr. 510/2011 nustatoma lengvųjų komercinių transporto priemonių išmetamo CO2 kiekio mažinimo naujoviškų technologijų pripažinimo ir patvirtinimo sistema (OL L 125, 2014 4 26, p. 57).“

               2 straipsnis

               Europos Sąjungos oficialiojo leidinio EEE priede skelbtini reglamentų (ES) Nr. 510/2011 ir (ES) Nr. 253/2014, deleguotųjų reglamentų (ES) Nr. 205/2012, (ES) Nr. 114/2013, (ES) Nr. 1047/2013 ir (ES) Nr. 404/2014 bei įgyvendinimo reglamentų (ES) Nr. 293/2012, (ES) Nr. 410/2014 ir (ES) Nr. 427/2014 tekstai islandų ir norvegų kalbomis yra autentiški.

               3 straipsnis

               Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį*.

                  104 straipsnis

               Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

               Priimta Briuselyje […]

                     EEE jungtinio komiteto vardu

                     Pirmininkas
                     […]

                     EEE jungtini komiteto
                     sekretoriai
                     […]

                     (1)
                  OL L 145, 2011 5 31, p. 1.

                     (2)
                  OL L 72, 2012 3 10, p. 2.

                     (3)
                  OL L 98, 2012 4 4, p. 1.

                     (4)
                  OL L 38, 2013 2 9, p. 1.

                     (5)
                  OL L 285, 2013 10 29, p. 1.

                     (6)
                  OL L 84, 2014 3 20, p. 38.

                     (7)
                  OL L 121, 2014 4 24, p. 1.

                     (8)
                  OL L 121, 2014 4 24, p. 21.

                     (9)
                  OL L 125, 2014 4 26, p. 57.

                     (10)
                  [Konstitucinių reikalavimų nenurodyta.] [Konstituciniai reikalavimai nurodyti.]


				|

		52012PC0611

			Pasiūlymas TARYBOS SPRENDIMAS kuriuo Bulgarijai ir Rumunijai leidžiama taikyti priemones, kuriomis nukrypstama nuo Direktyvos 2006/112/EB dėl pridėtinės vertės mokesčio bendros sistemos 5 straipsnio /* COM/2012/0611 final - 2012/0293 (NLE) */

			   	AIŠKINAMASIS MEMORANDUMAS
1.           PASIŪLYMO
APLINKYBĖS
Pagal 2006 m. lapkričio 28 d.
Tarybos direktyvos 2006/112/EB dėl pridėtinės vertės
mokesčio bendros sistemos[1]
(toliau – PVM direktyva) 395 straipsnį, Taryba, remdamasi Komisijos
pasiūlymu, gali vieningai leisti bet kuriai valstybei narei imtis
specialių priemonių, nukrypstant nuo šios direktyvos nuostatų,
kad būtų supaprastinta PVM surinkimo procedūra arba užkirstas
kelias tam tikrų formų mokesčių vengimui ar
sukčiavimui.
2011 m. gegužės 25 d. Komisijoje užregistruotu
raštu Bulgarija ir Rumunija paprašė leisti nukrypti nuo PVM direktyvos 5
straipsnio nuostatų dėl PVM teritorinio taikymo pasienio (kelio ir
geležinkelio) tiltui per Dunojų. 2012 m. kovo 7 d. Komisijoje
užregistruotu raštu šį prašymą Bulgarija ir Rumunija iš dalies
pakeitė.
Pagal PVM direktyvos 395 straipsnio 2 dalį,
2012 m. liepos 17 d. apie Bulgarijos ir Rumunijos prašymus Komisija
raštu informavo kitas valstybes nares (tačiau Ispanija buvo informuota 2012 m.
liepos 18 d. raštu). 2012 m. liepos 19 d. raštu Komisija pranešė
Bulgarijai ir Rumunijai, kad turi visą informaciją, kuri, jos
nuomone, yra būtina prašymui įvertinti.
Siekdamos palengvinti kelio ir geležinkelio
eismą tarp jų teritorijų, Bulgarija ir Rumunija nusprendė
pasirašyti 2000 m. birželio 5 d. Susitarimą dėl pasienio
tilto per Dunojaus upę tarp Vidino (Bulgarija) ir Kalafato (Rumunija)
statybos.
Atsižvelgdamos į tai, Bulgarija ir Rumunija
paprašė leisti taikyti nuo PVM taisyklių dėl teritorinio taikymo
nukrypstančias priemones vykdant šio tilto priežiūros bei remonto
darbus ir imant rinkliavą už perėjimą (į prašymą
leisti nukrypti nuo taisyklių specialiai neįtraukta pasienio tilto
statyba).
Pagal įprastas taisykles, vadovaujantis PVM
direktyvos 5 straipsnyje nustatytu teritorinio taikymo principu ir
paslaugų teikimo vietos taisyklėmis, Bulgarijos PVM būtų
taikomas Bulgarijoje vykdomiems tilto priežiūros ir remonto darbams.
Rumunijos teritorijoje vykdomi priežiūros ir remonto darbai būtų
apmokestinami Rumunijos PVM. Taikant įprastas taisykles, tikslią
apmokestinamųjų sandorių vietą reikėtų nustatyti
pagal teritoriją, kurioje vykdyta kiekviena darbų dalis. Šiuo tikslu
reikėtų, kad darbuose dalyvaujančios įmonės tiksliai
nustatytų teritorinę darbų vykdymo virš Dunojaus sieną.
Bulgarija ir Rumunija mano, kad įprastų taisyklių taikymas
sukeltų mokestinių sunkumų įmonėms, todėl jų
prašymo leisti nukrypti nuo taisyklių jas supaprastinant tikslas –
nustatyti teritorinę sieną per tilto vidurį.
Pagal dabartines taisykles, apmokestinamoji
vertė turėtų būti susijusi su kiekvienai iš valstybių
narių priklausančia tilto dalimi. Kita problema, be teritorinės
sienos nustatymo, yra ta, kad už kiekvieną kelionę per tiltą
būtų išrašomos dvi sąskaitos faktūros, pagrįstos dviem
mokesčiais ir dviem skirtingais PVM tarifais – Bulgarijos ir Rumunijos, o
tai būtų našta apmokestinamiesiems asmenims. Todėl prašymo
leisti nukrypti nuo rinkliavų taisyklių tikslas – laikyti, kad tiltas
yra valstybės narės, kurioje prasideda bet kuri kelionė
tranzitu, teritorijoje. Praktiškai Bulgarijos PVM bus taikomas visoms
rinkliavoms už visas keliones, prasidedančias Bulgarijos pusėje ir
per pasienio tiltą pasiekiančioms Rumuniją. Rumunijos PVM bus
taikomas visoms rinkliavoms už visas keliones, prasidedančias Rumunijoje.
Tai supaprastins PMV apskaičiavimą ir apskaitą.
2.           KONSULTACIJŲ SU
SUINTERESUOTOSIOMIS ŠALIMIS IR POVEIKIO VERTINIMO REZULTATAI
Konsultacijų ar nepriklausomo tyrimo
neprireikė.
Sprendimo pasiūlymo tikslas – supaprastinti
PVM rinkimą už tam tikras paslaugas, susijusias su pasienio tiltu.
Kadangi nukrypimo sritis siaura, bet kuriuo atveju
poveikis bus nedidelis.
3.           TEISINIAI PASIŪLYMO
ASPEKTAI
Sprendimu Bulgarijai ir Rumunijai leidžiama
taikyti nuo PVM direktyvos teritorinio taikymo pasienio tiltui
nukrypstančias priemones.
Šis sprendimas grindžiamas PVM direktyvos 395
straipsniu.
Pasiūlymas priklauso išimtinei ES
kompetencijai. Todėl subsidiarumo principas netaikomas.
Šiuo sprendimu leidimas atskiroms valstybėms
narėms suteikiamas jų pačių prašymu ir nėra
privalomas.
Kadangi taikymo sritis siaura, panašu, kad ši
priemonė proporcinga siekiamam tikslui.
Remiantis PVM direktyvos 395 straipsniu,
nukrypti nuo įprastų PVM taisyklių galima tik Komisijos
pasiūlymu vieningai leidus Tarybai. Tarybos sprendimas yra vienintelė
tinkama priemonė, nes jis gali būti skirtas atskirai valstybei narei.
4.           POVEIKIS BIUDŽETUI
Pasiūlymas nedaro jokio poveikio
Sąjungos biudžetui.
2012/0293 (NLE)
Pasiūlymas
TARYBOS SPRENDIMAS
kuriuo Bulgarijai ir Rumunijai leidžiama
taikyti priemones, kuriomis nukrypstama nuo Direktyvos 2006/112/EB
dėl pridėtinės vertės mokesčio bendros sistemos 5
straipsnio
EUROPOS SĄJUNGOS TARYBA,
atsižvelgdama į Sutartį dėl
Europos Sąjungos veikimo,
atsižvelgdama į 2006 m.
lapkričio 28 d. Tarybos direktyvą 2006/112/EB dėl
pridėtinės vertės mokesčio bendros sistemos[2], ypač į jos 395
straipsnio 1 dalį,
atsižvelgdama į Europos Komisijos pasiūlymą,
kadangi:
(1)       2011 m. gegužės 25 d.
Komisijoje užregistruotais raštais Bulgarija ir Rumunija paprašė leisti
nukrypti nuo Direktyvos 2006/112/EB 5 straipsnio nuostatų dėl PVM
teritorinio taikymo pasienio tiltui per Dunojų. 2012 m. kovo 7 d.
Komisijoje užregistruotu raštu šį prašymą Bulgarija ir Rumunija iš
dalies pakeitė;
(2)       pagal Direktyvos 2006/112/EB 395 straipsnio
2 dalį, 2012 m. liepos 17 d. raštu Komisija apie Bulgarijos
ir Rumunijos prašymus informavo kitas valstybes nares, išskyrus Ispaniją,
kuri buvo informuota 2012 m. liepos 18 d. raštu. 2012 m. liepos 19 d.
raštu Komisija pranešė Bulgarijai ir Rumunijai, kad turi visą
informaciją, kuri, jos nuomone, yra būtina prašymui įvertinti;
(3)       dėl tilto
priežiūros ir remonto Bulgarija ir Rumunija prašo leisti nukrypti nuo
taisyklių taikymo – laikyti, kad teritorinė siena tarp abiejų
valstybių narių eina per tilto vidurį;
(4)       dėl rinkliavos už
perėjimą per pasienio tiltą ėmimo abi valstybės
narės pageidauja, kad visas tiltas būtų laikomas valstybės,
kurioje prasideda kelionė tranzitu, teritorijos dalimi. Todėl visoms
rinkliavoms už Bulgarijos pusėje prasidedančias keliones taikomas tik
Bulgarijos PVM. Rinkliavoms už Rumunijos pusėje prasidedančias
keliones taikomas tik Rumunijos PVM;
(5)       jei nebūtų imtasi
leidžiančių nukrypti priemonių, priežiūros bei remonto
paslaugų teikimo ir rinkliavos ėmimo vietos nustatymas pirmiausia
priklausytų nuo tikslaus teritorinės sienos virš vandens nustatymo, o
tai padaryti būtų labai sunku apmokestinamiesiems asmenims. Be to, ir
Bulgarijos PVM, ir Rumunijos PVM reikėtų taikyti rinkliavoms, imamoms
už kelionę į vieną pusę per pasienio tiltą iš vienos
valstybės narės į kitą. Todėl nukrypti
leidžiančiomis priemonėmis siekiama supaprastinti PVM rinkimą už
šias paslaugas;
(6)       kadangi nagrinėjamas
klausimas susijęs su teritorijos nustatymu PVM tikslais, kuris
neturėtų būti keičiamas, leidimas nukrypti nuo
taisyklių turėtų būti suteiktas neribotam laikui;
(7)       priemonės neturės
neigiamo poveikio Sąjungos nuosaviems ištekliams iš PVM ir jokio poveikio
apmokestinamajai vertei galutiniu vartojimo etapu,
PRIĖMĖ ŠĮ
SPRENDIMĄ:
1 straipsnis
Nukrypstant nuo Direktyvos 2006/112/EB 5
straipsnio, Bulgarijai ir Rumunijai leidžiama šio sprendimo 2 ir 3
straipsnių sąlygomis taikyti priemones, kurioms nukrypstama nuo
Direktyvos 2006/112/EB, vykdant pasienio tilto per Dunojų tarp Vidino
(Bulgarija) ir Kalafato (Rumunija) priežiūros bei remonto darbus ir imant
už jį rinkliavas.
2 straipsnis
Siekiant nustatyti apmokestinamųjų
sandorių, susijusių su pasienio tilto priežiūra arba remontu,
vietą, laikoma, kad, kai tiekiamos prekės ir teikiamos paslaugos,
prekės įsigyjamos Bendrijos viduje ir importuojamos tilto
priežiūros arba remonto darbams vykdyti, teritorinė siena eina per
tilto vidurį.
3 straipsnis
Siekiant nustatyti apmokestinamųjų
sandorių, susijusių su rinkliavos už pasienio tiltą ėmimu,
vietą, laikoma, kad visas tiltas yra valstybės narės, kurioje
prasideda bet kuri kelionė per tiltą, teritorijos dalis.
4 straipsnis
Šis sprendimas skirtas Bulgarijos Respublikai
ir Rumunijai.
Priimta Briuselyje
                                                                       Tarybos
vardu
                                                                       Pirmininkas
[1]               OL L 347, 2006 12 11, p. 1.
[2]               OL L 347, 2006 12 11,
p. 1.


Svarbus teisinis pranešimas

|

52009PC0229

Pasiūlymas Tarybos ir Taryboje posėdžiavusių Europos Sąjungos valstybių narių vyriausybių atstovų sprendimas dėl Jungtinių Amerikos Valstijų, Europos bendrijos ir jos valstybių narių, Islandijos ir Norvegijos Karalystės oro susisiekimo susitarimo sudarymo ir dėl Europos bendrijos bei jos valstybių narių, Islandijos ir Norvegijos Karalystės papildomo susitarimo dėl Jungtinių Amerikos Valstijų, Europos bendrijos ir jos valstybių narių, Islandijos ir Norvegijos Karalystės oro transporto susitarimo taikymo sudarymo  /* KOM/2009/0229 galutinis - CNS 2009/0066 */

	[pic] | EUROPOS BENDRIJŲ KOMISIJA |Briuselis, 15.5.2009KOM(2009) 229 galutinis2009/0066 (CNS)PasiūlymasTarybos ir Taryboje posėdžiavusių Europos Sąjungos valstybių narių vyriausybių atstovų sprendimasdėl Jungtinių Amerikos Valstijų, Europos bendrijos ir jos valstybių narių, Islandijos ir Norvegijos Karalystės oro susisiekimo susitarimo sudarymo ir dėl Europos bendrijos bei jos valstybių narių, Islandijos ir Norvegijos Karalystės papildomo susitarimo dėl Jungtinių Amerikos Valstijų, Europos bendrijos ir jos valstybių narių, Islandijos ir Norvegijos Karalystės oro transporto susitarimo taikymo sudarymoAIŠKINAMASIS MEMORANDUMAS1. Pasiūlymo aplinkybės |Pasiūlymo pagrindas ir tikslai 2007 m. balandžio 25 ir 30 d. pasirašytas Europos bendrijos ir jos valstybių narių ir Jungtinių Amerikos Valstijų susitarimas dėl oro susisiekimo (toliau – ES ir JAV oro susisiekimo susitarimas) įsigaliojo 2008 m. kovo 30 d. ES ir JAV oro susisiekimo susitarimo 18 straipsnio 5 dalyje patvirtinta, kad abiejų susitariančiųjų šalių tikslas – „padidinti vartotojams, oro susisiekimo bendrovėms, darbuotojams ir bendruomenėms abejose Atlanto pusėse teikiamą naudą šį Susitarimą taikant ir trečiosioms šalims“. Be to, ES ir JAV oro susisiekimo susitarimo 18 straipsnio 5 dalyje Jungtinis komitetas, įsteigtas pagal ES ir JAV oro susisiekimo susitarimo 18 straipsnio 1 dalį, raginamas „parengti pasiūlymą dėl sąlygų ir tvarkos, įskaitant būtinus šio Susitarimo pakeitimus, kurių būtų reikalaujama laikytis trečiosioms šalims siekiant prisijungti prie šio Susitarimo“ 2007 m. Norvegija ir Islandija oficialiai paprašė leisti joms prisijungti prie ES ir JAV oro susisiekimo susitarimo. Pagal ES ir JAV oro susisiekimo susitarimo 18 straipsnio 5 dalį Jungtinis komitetas 2009 m. vasario 26 d. posėdyje parengė pasiūlymą dėl Islandijos ir Norvegijos prisijungimo prie ES ir JAV oro susisiekimo susitarimo; tą pasiūlymą sudaro keturšalis lydimasis susitarimas ir papildomas susitarimas dėl Bendrijos, Norvegijos ir Islandijos vidinių susitarimų. Kadangi Norvegija ir Islandija priklauso Europos bendrajai aviacijos erdvei, šiais susitarimais bus nustatyta nuosekli skrydžių tarp JAV ir bendros ES, Islandijos ir Norvegijos aviacijos erdvės reglamentavimo sistema. Taip bus užtikrinta ES oro susisiekimo bendrovių bei vartotojų komercinė nauda, o ES ir JAV oro susisiekimo susitarimas bus suderintas su Skandinavijos bendrąja oro susisiekimo politika. Be to, pasiūlymu užtikrinama, kad ES ir JAV oro susisiekimo susitarimas liktų dvišalis. Islandija ir Norvegija įsipareigos dalyvauti derybose dėl antro etapo oro susisiekimo susitarimo su JAV. |Bendrosios aplinkybės ES ir JAV oro susisiekimo susitarimu pašalintos visos komercinės kliūtys skrydžiams tarp bet kurio ES punkto ir bet kurio JAV punkto. Be to, ES oro vežėjams JAV suteikė vadinamąsias 7-osios laisvės teises vykdyti skrydžius tarp JAV ir ES nepriklausančių Europos bendrosios aviacijos erdvės (EBAE) valstybių, tokių kaip Norvegija ir Islandija. Tačiau EBAE neturi išorinės dimensijos. Todėl šiuo metu ES oro vežėjai neturi teisės vykdyti skrydžių tarp Norvegijos bei Islandijos ir trečiųjų šalių. Atitinkamai Norvegijos ir Islandijos oro vežėjai šiuo metu neturi teisės vykdyti skrydžių tarp ES ir JAV. ES ir JAV oro susisiekimo susitarimu visiems Bendrijos oro vežėjams sudarytos vienodos patekimo į rinką sąlygos ir nustatyta nauja Europos bendrijos ir JAV bendradarbiavimo, susijusio su reglamentavimu, tvarka srityse, kuriose tai būtina siekiant teikti saugias, patikimas ir veiksmingas transatlantinio oro susisiekimo paslaugas. Norvegija ir Islandija į savo teisės aktus perkėlė visą aviacijos politikos acquis communautaire . Todėl, kai ES ir JAV oro susisiekimo susitarimas bus pradėtas taikyti šioms dviem šalims, bus užtikrinta, kad visi acquis communautaire taikantys Europos oro vežėjai darniai teiks transatlantines oro susisiekimo paslaugas. Islandijos ir Norvegijos prisijungimas prie ES ir JAV oro susisiekimo susitarimo galėtų tapti precedentu Islandijai ir Norvegijai prisijungti prie kitų Bendrijos aviacijos susitarimų (pvz., Europos ir Viduržemio jūros regiono šalių susitarimo su Maroku dėl susisiekimo oru). |Pasiūlymo srityje taikomos nuostatos Lydimuoju susitarimu nustatoma, kad ES ir JAV oro susisiekimo susitarimas mutatis mutandis taikomas ir Norvegijai bei Islandijai. Papildomo susitarimo nuostatos grindžiamos 2007 m. balandžio 25 d. Tarybos sprendimu dėl ES ir JAV susitarimo dėl oro susisiekimo pasirašymo ir laikino taikymo (2007/339/EB). |Derėjimas su kitomis Europos Sąjungos politikos sritimis ir tikslais ES ir JAV oro susisiekimo susitarime aiškiai numatyta galimybė ES ir JAV oro susisiekimo susitarimą taikyti ir trečiosioms šalims. Lydimuoju susitarimu ES ir JAV oro susisiekimo susitarimas bus susietas su Europos bendrosios aviacijos erdvės susitarimu. Juo Europos ekonominės erdvės susitarimui išorinė dimensija nebus suteikta. Susitarimas atitinka bendrą Europos Sąjungos Islandijai ir Norvegijai taikomą politiką. |2. Konsultacijos su suinteresuotosiomis šalimis ir poveikio vertinimas |Konsultacijos su suinteresuotosiomis šalimis |Konsultacijų metodai, pagrindiniai tiriamieji sektoriai ir bendras respondentų apibūdinimas Islandijos ir Norvegijos prisijungimas prie ES ir JAV oro susisiekimo susitarimo aptartas keliuose ES ir JAV oro susisiekimo susitarimu įsteigto Jungtinio komiteto posėdžiuose ir neformaliuose techniniuose susitikimuose su valstybėmis narėmis. Visi šie susitikimai parengti sektoriaus konsultacinio forumo posėdžiuose, kuriuose dalyvavo oro vežėjų, oro uostų ir profesinių organizacijų atstovai. |Atsakymų santrauka, ir kaip į juos atsižvelgta Islandijos ir Norvegijos prisijungimo prie ES ir JAV oro susisiekimo susitarimo klausimas aptartas keturiuose sektoriaus konsultacinio forumo posėdžiuose, kuriuose išsamiai aptarti visi šio klausimo aspektai. Į visas valstybių narių ir suinteresuotųjų šalių pastabas tinkamai atsižvelgta rengiant Bendrijos poziciją 2009 m. vasario 26 d. Jungtinio komiteto posėdžiui. |Tiriamųjų duomenų rinkimas ir naudojimas |Nepriklausomo tyrimo neprireikė. |Poveikio vertinimas Susitarimu nustatoma, kad ES ir JAV oro susisiekimo susitarimas bus taikomas ir Islandijai bei Norvegijai. Taip ES oro vežėjams bus suteikta galimybė naudotis nuo 2008 m. kovo 30 d. Jungtinių Valstijų suteiktomis teisėmis vykdyti keleivinius skrydžius tarp JAV ir Islandijos bei Norvegijos. |3. Teisiniai pasiūlymo aspektai |Siūlomų veiksmų santrauka Pasiūlymą sudaro du elementai: - Keturšaliu lydimuoju susitarimu nustatoma, kad ES ir JAV oro susisiekimo susitarimas mutatis mutandis taikomas visoms keturioms susitariančiosioms šalims. - Papildomu susitarimu užtikrinama, kad ES ir JAV oro susisiekimo susitarimas liktų dvišalis. Jungtiniame komitete Komisija atstovaus Norvegijai ir Islandijai visose srityse, kuriose valstybės narės neturi išimtinės kompetencijos. Nustatomos informacijos mainų, dalyvavimo antrojo etapo derybose ir atstovavimo arbitražo procedūrose taisyklės. |Teisinis pagrindas Sutarties 80 straipsnio 2 dalis, kartu su jos 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa. |Subsidiarumo principas Subsidiarumo principas taikomas, jei pasiūlymas nepriklauso išimtinei Bendrijos kompetencijai. |Valstybės narės negali deramai pasiekti pasiūlymo tikslų dėl šios priežasties: |ES ir JAV oro susisiekimo susitarimu nustatoma nauja transatlantinių oro susisiekimo paslaugų teikimui Bendrijos lygmeniu taikoma tvarka, kuria pakeista atskirų valstybių narių nustatyta tvarka. Trečiųjų šalių prisijungimas prie ES ir JAV oro susisiekimo susitarimo galimas tik Bendrijos lygmeniu. |Todėl šis pasiūlymas atitinka subsidiarumo principą. |Proporcingumo principas Pasiūlymas atitinka proporcingumo principą dėl toliau nurodytos (-ų) priežasties (-čių). |Pasiūlymas neturės įtakos Europos bendrosios aviacijos erdvės reglamentavimo sistemai. Pasiūlymu ES ir JAV oro susisiekimo susitarimo pakeitimų atlikta nebus. Pasiūlymu tik užtikrinama, kad Europos bendros aviacijos rinka būtų suderinama su transatlantinių skrydžių reglamentavimo sistema, nustatyta ES ir JAV oro susisiekimo susitarimu. Nei ES aviacijos institucijų, nei ES sektoriaus naujų įsipareigojimų pasiūlymu nenustatoma. ES oro vežėjams suteikiamos naujos teisės ir užtikrinamas visiškas ES ir JAV oro susisiekimo susitarimo suderinamumas su Skandinavijos bendrąja oro susisiekimo politika. Pasirinkta priemonė |Kitos priemonės būtų netinkamos dėl toliau nurodytų priežasčių. Keturšalis lydimasis susitarimas ir papildomas susitarimas – tai veiksmingiausios priemonės užtikrinti, kad ES ir JAV oro susisiekimo susitarimas būtų pradėtas visapusiškai taikyti Islandijai bei Norvegija ir kad būtų išsaugotas ES ir JAV oro susisiekimo susitarimo dvišališkumas. Jeigu ES ir JAV oro susisiekimo susitarimas būtų pakeistas daugiašaliu susitarimu, ES taptų viena iš keturšalio susitarimo šalių; siūlomais susitarimais užtikrinama, kad JAV ir Europos santykiai liktų dvišaliai. Jeigu būtų sudaryti paraleliniai Islandijos ir JAV, Norvegijos ir JAV, Islandijos ir Europos bendrijos ir Norvegijos ir Europos bendrijos susitarimai, transatlantinių skrydžių reglamentavimo sistema taptų nepagrįstai komplikuota ir nebūtų užtikrintas visiškas jos suderinamumas. |4. Poveikis biudžetui |Pasiūlymas neturi poveikio Bendrijos biudžetui. |2009/0066 (CNS)PasiūlymasTarybos ir Taryboje posėdžiavusių Europos Sąjungos valstybių narių vyriausybių atstovų sprendimasdėl Jungtinių Amerikos Valstijų, Europos bendrijos ir jos valstybių narių, Islandijos ir Norvegijos Karalystės oro susisiekimo susitarimo sudarymo ir dėl Europos bendrijos bei jos valstybių narių, Islandijos ir Norvegijos Karalystės papildomo susitarimo dėl Jungtinių Amerikos Valstijų, Europos bendrijos ir jos valstybių narių, Islandijos ir Norvegijos Karalystės oro transporto susitarimo taikymo sudarymoEUROPOS SĄJUNGOS TARYBA IR TARYBOJE POSĖDŽIAVĘ VALSTYBIŲ NARIŲ VYRIAUSYBIŲ ATSTOVAI,atsižvelgdami į Europos bendrijos steigimo sutartį, ypač į jos 80 straipsnio 2 dalį kartu su 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,atsižvelgdami į Europos Parlamento nuomonę,kadangi:(1) Komisija Bendrijos ir valstybių narių vardu su Jungtinėmis Amerikos Valstijomis, Islandija ir Norvegijos Karalyste susitarė dėl oro susisiekimo susitarimo (toliau – susitarimas), o su Islandija ir Norvegijos Karalystė – dėl papildomo susitarimo dėl to susitarimo taikymo (toliau – papildomas susitarimas).(2) Susitarimas pasirašytas….(3) Papildomas susitarimas pasirašytas….(3) Susitarimą ir papildomą susitarimą turėtų patvirtinti Bendrija ir valstybės narės,NUSPRENDĖ:1 straipsnis. Tvirtinimas1. Jungtinių Amerikos Valstijų, Europos bendrijos ir jos valstybių narių, Islandijos ir Norvegijos Karalystės susitarimas (toliau – susitarimas) tvirtinamas Bendrijos vardu. Susitarimo tekstas pridedamas prie šio sprendimo.2. Europos bendrijos ir jos valstybių narių, Islandijos ir Norvegijos Karalystės papildomas susitarimas dėl Jungtinių Amerikos Valstijų, Europos bendrijos ir jos valstybių narių, Islandijos ir Norvegijos Karalystės susitarimo taikymo (toliau – papildomas susitarimas) tvirtinamas Bendrijos vardu. Susitarimo tekstas pridedamas prie šio sprendimo.3. Užbaigusios visas susitarimui įsigalioti reikalingas vidaus procedūras, valstybės narės Tarybos sekretoriatui perduoda diplomatines notas, numatytas susitarimo 6 straipsnyje ir papildomo susitarimo 9 straipsnyje.4. Tarybos pirmininkas įgaliojamas paskirti asmenį, kuriam būtų suteikta teisė Jungtinėms Amerikos Valstijoms, Islandijai ir Norvegijos Karalystei perduoti diplomatines notas, numatytas susitarimo 6 straipsnyje.5. Tarybos pirmininkas įgaliojamas paskirti asmenį, kuriam būtų suteikta teisė Bendrijos ir valstybių narių vardu Islandijai ir Norvegijos Karalystei perduoti diplomatines notas, numatytas susitarimo 6 straipsnyje ir papildomo susitarimo 9 straipsnyje.2 straipsnis. Nutraukimas1. Sprendimą nutraukti susitarimą ir apie tai pranešti Jungtinėms Amerikos Valstijoms, Islandijai ir Norvegijos Karalystei pagal susitarimo 3 straipsnį ir sprendimą tokį pranešimą atšaukti remdamasi Komisijos pasiūlymu Bendrijos ir valstybių narių vardu vienbalsiai priima Taryba.2. Sprendimą nutraukti papildomą susitarimą ir apie tai pranešti Islandijai bei Norvegijos Karalystei pagal papildomo susitarimo 7 straipsnį ir sprendimą tokį pranešimą atšaukti remdamasi Komisijos pasiūlymu Bendrijos ir valstybių narių vardu vienbalsiai priima Taryba.Priimta Briuselyje […]Tarybos varduPirmininkas[…]1 priedėlisORO SUSISIEKIMO SUSITARIMASJungtinės Amerikos Valstijos (toliau – Jungtinės Valstijos) irEuropos bendrija ir jos valstybės narės,Islandija irNorvegijos Karalystė (toliau – Norvegija),siekdamos tobulinti tarptautinę aviacijos sistemą, pagrįstą oro susisiekimo bendrovių konkurencija rinkoje ir kuo mažesniu valdžios institucijų kišimusi ir reguliavimu,siekdamos pagerinti tarptautinio oro susisiekimo plėtros galimybes ir be kita ko plėsdamos oro susisiekimo tinklus, kad keleiviams ir krovinių siuntėjams būtų teikiamos patogios oro susisiekimo paslaugos,siekdamos užtikrinti, kad oro susisiekimo bendrovės turėtų galimybę keliaujantiems ir krovinius siunčiantiems asmenims atvirose rinkose siūlyti paslaugas konkurencingomis kainomis,siekdamos, kad visi oro susisiekimo sektoriai, įskaitant oro susisiekimo bendrovių darbuotojus, turėtų naudos iš liberalizuoto susitarimo,siekdamos užtikrinti didžiausią įmanomą tarptautinio oro susisiekimo saugą bei saugumą ir pakartotinai reikšdamos didelį susirūpinimą dėl veiksmų, nukreiptų prieš orlaivių saugumą, arba dėl grėsmės orlaivių saugumui, kai dėl to kyla pavojus asmenų arba nuosavybės saugai, daroma neigiama įtaka oro susisiekimo veiklai ir pakertamas visuomenės pasitikėjimas civilinės aviacijos sauga,atkreipdamos dėmesį į 1944 m. gruodžio 7 d. Čikagoje pateiktą pasirašyti Tarptautinę civilinės aviacijos konvenciją,pripažindamos, kad valstybės subsidijos gali neigiamai paveikti oro susisiekimo bendrovių konkurencingumą ir apsunkinti pagrindinių šio susitarimo tikslų įgyvendinimą,patvirtindamos, kad rengiant ir įgyvendinant tarptautinę aviacijos politiką svarbu atsižvelgti į aplinkos apsaugą,atkreipdamos dėmesį į vartotojų apsaugos, įskaitant apsaugą pagal 1999 m. gegužės 28 d. Monrealyje pasirašytą Konvenciją dėl tam tikrų tarptautinio vežimo oru taisyklių suvienodinimo, svarbą,ketindamos pasinaudoti galiojančių susitarimų sistema, kad būtų galima atverti rinkas ir vartotojams, oro susisiekimo bendrovėms, darbuotojams ir bendruomenėms abipus Atlanto užtikrinti kuo didesnę naudą,pripažindamos, kad svarbu plėsti jų oro susisiekimo bendrovių galimybes patekti į pasaulio kapitalo rinkas, siekiant didinti konkurenciją ir remti šio susitarimo tikslų įgyvendinimą,ketindamos sukurti pasaulinį precedentą, kad būtų atkreipiamas dėmesys į šio labai svarbaus ekonomikos sektoriaus liberalizavimo naudą,susitarė:1 straipsnisApibrėžtisSusitariančioji šalis – Jungtinės Valstijos, Europos bendrija ir jos valstybės narės, Islandija arba Norvegija.2 straipsnisI ir II priedų taikymasI priede pateikto 2007 m. balandžio 25 ir 30 d. pasirašyto Europos bendrijos ir jos valstybių narių ir Jungtinių Amerikos Valstijų susitarimo dėl oro susisiekimo (toliau – Oro susisiekimo susitarimas) nuostatos taikomos visoms šio susitarimo šalims, atsižvelgiant į tai, kas numatyta II priede. Oro susisiekimo susitarimo nuostatos Islandijai ir Norvegijai taikomos kaip Europos bendrijos valstybėms narėms, todėl Islandija ir Norvegija turi visas tame susitarime numatytas valstybių narių teises ir įsipareigojimus. I ir II priedai yra neatsiejama šio susitarimo dalis.3 straipsnisNutraukimas1. Jungtinės Valstijos arba Europos bendrija ir jos valstybės narės gali bet kuriuo metu diplomatiniais kanalais kitoms trims susitariančiosioms šalims raštu pranešti apie savo sprendimą nutraukti šį susitarimą arba užbaigti šio susitarimo laikiną taikymą pagal 5 straipsnį. Pranešimo kopija tuo pačiu metu siunčiama Tarptautinei civilinės aviacijos organizacijai. Šis susitarimas nutraukiamas arba jo laikinas taikymas baigiasi Tarptautinės oro transporto asociacijos (IATA) skrydžių sezono, kuris galioja praėjus vieneriems metams nuo raštiško pranešimo datos, paskutinės dienos vidurnaktį (Grinvičo laiku), nebent visų susitariančiųjų šalių susitarimu pranešimas atšaukiamas iki to laikotarpio pabaigos.2. Islandija arba Norvegija gali bet kuriuo metu diplomatiniais kanalais kitoms susitariančiosioms šalims raštu pranešti apie savo sprendimą pasitraukti iš šio susitarimo arba baigti šio susitarimo laikiną taikymą pagal 5 straipsnį. Pranešimo kopija tuo pačiu metu siunčiama Tarptautinei civilinės aviacijos organizacijai. Toks pasitraukimas arba laikino taikymo nutraukimas įsigalioja Tarptautinės oro transporto asociacijos (IATA) skrydžių sezono, kuris galioja praėjus vieneriems metams nuo raštiško pranešimo datos, paskutinės dienos vidurnaktį (Grinvičo laiku), nebent toks pranešimas atšaukiamas raštišką pranešimą pateikusios susitariančiosios šalies, Jungtinių Valstijų, Europos bendrijos ir jos valstybių narių susitarimu iki to laikotarpio pabaigos.3. Jungtinės Valstijos arba Europos bendrija ir jos valstybės narės gali bet kuriuo metu diplomatiniais kanalais Islandijai arba Norvegijai raštu pranešti apie savo sprendimą nutraukti šį susitarimą arba užbaigti jo laikiną taikymą Islandijai arba Norvegijai. Pranešimo kopijos tuo pačiu metu siunčiamos kitoms dviem šio susitarimo šalims ir Tarptautinei civilinės aviacijos organizacijai. Toks susitarimo ar jo laikino taikymo Islandijai arba Norvegijai nutraukimas įsigalioja Tarptautinės oro transporto asociacijos (IATA) skrydžių sezono, kuris galioja praėjus vieneriems metams nuo raštiško pranešimo datos, paskutinės dienos vidurnaktį (Grinvičo laiku), nebent toks pranešimas atšaukiamas Jungtinių Valstijų, Europos bendrijos ir jos valstybių narių ir pranešimą gaunančios susitariančiosios šalies susitarimu iki to laikotarpio pabaigos.4. Pagal šį straipsnį Europos bendrijos ir jos valstybių narių diplomatines notas siunčia Europos bendrija, o Europos bendrijai ir jos valstybėms narėms skirtos notos siunčiamos Europos bendrijai.5. Jeigu Oro susisiekimo susitarimas nutraukiamas, tai, nepaisant jokių kitų šio straipsnio nuostatų, kartu nutraukiamas ir šis susitarimas.4 straipsnisRegistracija TCAOŠis susitarimas ir jo pakeitimai registruojami Tarptautinėje civilinės aviacijos organizacijoje.5 straipsnisLaikinas taikymasIki įsigaliojimo pagal 6 straipsnį šis susitarimas laikinai taikomas nuo mėnesio, einančio po to, kai kiekviena susitariančioji šalis pateikia paskutinę notą, kuria kiekviena susitariančioji šalis informuoja kitas susitariančiąsias šalis apie tai, kad užbaigtos šio susitarimo laikinam taikymui būtinos procedūros, pirmos dienos. Jeigu Oro susisiekimo susitarimas nutraukiamas pagal to susitarimo 23 straipsnį arba jeigu jo laikinas taikymas baigiasi pagal to susitarimo 25 straipsnį, laikinas šio susitarimo taikymas baigiasi tuo pačiu metu.6 straipsnisĮsigaliojimasŠis susitarimas įsigalioja Oro susisiekimo susitarimo įsigaliojimo dieną arba praėjus mėnesiui po paskutinės iš diplomatinių notų, kuriomis susitariančiosios šalys patvirtina, kad visos papildomo susitarimo įsigaliojimui būtinos procedūros atliktos, datos, atsižvelgiant į tai, kuri iš šių datų yra vėlesnė. Keičiantis diplomatinėmis notomis Europos bendrijos ir jos valstybių narių diplomatines notas siunčia Europos bendrija, o Europos bendrijai ir jos valstybėms narėms skirtos notos siunčiamos Europos bendrijai. Europos bendrijos ir jos valstybių narių diplomatinėje notoje ar notose pateikiami kiekvienos valstybės narės pranešimai, kuriais patvirtinama, kad atliktos visos šio susitarimo įsigaliojimui būtinos procedūros.TAI PATVIRTINDAMI šį susitarimą pasirašė toliau nurodyti tinkamai įgalioti asmenys.PRIIMTA .............. , šią .................... ........... dieną keturiais egzemplioriais.Jungtinių Amerikos Valstijų vardu[Kiekvienos ES valstybės narės vardu]Europos bendrijos varduIslandijos varduNorvegijos Karalystės varduI priedasORO SUSISIEKIMO SUSITARIMAS[ OL L 134/4, 2007 5 25 ]II priedasIslandijai ir Norvegijai taikomos nuostatosOro susisiekimo susitarimo (su toliau pateiktais pakeitimais) nuostatos taikomos visoms šio susitarimo šalims. Oro susisiekimo susitarimo nuostatos Islandijai ir Norvegijai taikomos kaip Europos bendrijos valstybėms narėms, todėl Islandija ir Norvegija turi visas tame susitarime numatytas valstybių narių teises ir įsipareigojimus:1. Oro susisiekimo susitarimo 1 straipsnio 9 dalis išdėstoma taip:Teritorija – Jungtinėms Valstijoms arba jų jurisdikcijai priklausančios sausumos teritorijos (žemyninė teritorija ir salos), vidaus vandenys bei teritoriniai vandenys ir – Europos bendrijos ir jos valstybių narių atžvilgiu – sausumos teritorijos (žemyninė teritorija ir salos), vidaus vandenys bei teritoriniai vandenys, kuriems taikomas Europos ekonominės erdvės susitarimas jame ar jį pakeisiančiame dokumente nustatytomis sąlygomis, išskyrus sausumos teritoriją ir vidaus vandenis, kurie priklauso Lichtenšteino Kunigaikštystei ar jos jurisdikcijai; laikoma, kad šio susitarimo taikymas Gibraltaro oro uostui neturi įtakos nei Ispanijos Karalystės ir Jungtinės Karalystės teisinėms pozicijoms ginče dėl suverenių teisių į teritoriją, kurioje yra tas oro uostas, nei 2006 m. rugsėjo 18 d. Kordoboje priimtame Ministrų pareiškime dėl Gibraltaro oro uosto išdėstytai nuostatai Gibraltaro oro uostui laikinai netaikyti Europos bendrijos aviacijos priemonių, 2006 m. rugsėjo 18 d. galiojusių valstybėms narėms; ir2. 23–26 straipsniai Islandijai ir Norvegijai netaikomi.3. 1 priedo 1 skirsnis papildomas tokiu tekstu:w. Islandija: 1995 m. birželio 14 d. Vašingtone pasirašytas Oro susisiekimo susitarimas, iš dalies pakeistas 2002 m. kovo 1 d. pasikeitus notomis; iš dalies pakeistas 2006 m. rugpjūčio 14 d. ir 2007 m. kovo 9 d. pasikeitus notomis;x. Norvegijos Karalystė: Susitarimas, susijęs su oro susisiekimo paslaugomis, įsigaliojo 1945 m. spalio 6 d. Vašingtone pasikeitus notomis; iš dalies pakeistas 1954 m. rugpjūčio 6 d. pasikeitus notomis; iš dalies pakeistas 1995 m. birželio 16 d. pasikeitus notomis.4. 1 priedo 2 skirsnis išdėstomas taip:Nepaisant šio priedo 1 skirsnio, teritorijoms, kurioms netaikomas šio susitarimo 1 straipsnyje pateikta teritorijos apibrėžtis, ir toliau taikomi to skirsnio e (Danija ir Jungtinės Valstijos), g (Prancūzija ir Jungtinės Valstijos), v (Jungtinė Karalystė ir Jungtinės Valstijos) ir x (Norvegija ir Jungtinės valstijos) dalyse nurodyti susitarimai juose nustatytomis sąlygomis.5. 1 priedo 3 skirsnis išdėstomas taip:Nepaisant šio susitarimo 3 straipsnio, JAV oro susisiekimo bendrovės neturi teisės iš punktų valstybėse narėse ar į juos teikti krovinių vežimo paslaugas, neįtrauktas į paslaugas, kurias teikiant viena iš šalių yra Jungtinės Valstijos, išskyrus punktus Čekijos Respublikoje, Prancūzijos Respublikoje, Vokietijos Federacinėje Respublikoje, Liuksemburgo Didžiojoje Hercogystėje, Maltos Respublikoje, Lenkijos Respublikoje, Portugalijos Respublikoje, Slovakijos Respublikoje, Islandijoje ir Norvegijos Karalystėje.6. 2 priedo 3 straipsnio pabaigoje įrašoma:Islandijos ir Norvegijos atveju tai be kita ko apima Europos ekonominės erdvės susitarimo 53, 54 ir 57 straipsnius, jų įgyvendinimo reglamentus pagal minėtą susitarimą ir bet kuriuos jų pakeitimus.2 priedėlisPAPILDOMAS SUSITARIMAStarpNorvegijos Karalystės,IslandijosirEuropos bendrijos ir jos valstybių nariųdėlJungtinių Amerikos Valstijų,Europos bendrijų, jos valstybių narių, Norvegijos Karalystės irIslandijosoro susisiekimo susitarimo taikymoKadangi:(1) Europos Komisija, remdamasi Tarybos sprendimu, kuriuo ji buvo įgaliota pradėti derybas, Bendrijos ir jos valstybių narių vardu su Jungtinėmis Amerikos Valstijomis susitarė dėl oro susisiekimo susitarimo.(2) Bendrijos ir jos valstybių narių ir Jungtinių Amerikos Valstijų oro susisiekimo susitarimas (toliau – oro susisiekimo susitarimas) buvo parafuotas 2007 m. kovo 2 d., Bendrijos ir jos valstybių narių vardu pasirašytas Briuselyje 2007 m. balandžio 25 d., o JAV vardu – Vašingtone 2007 m. balandžio 30 d. ir laikinai taikomas nuo 2008 m. kovo 30 d.(3) Islandija ir Norvegijos Karalystė (toliau – Norvegija), kaip visateisės Europos bendros aviacijos rinkos narės, kuriomis jos tapo pagal Europos ekonominės erdvės susitarimą, prisijungė prie Oro susisiekimo susitarimo pagal tos pačios dienos susitarimą (toliau – susitarimas), į kurį Oro susisiekimo susitarimas įtraukiamas kaip I priedas.(4) Būtina nustatyti tvarką, kaip prireikus sustabdyti teisių taikymą pagal Oro susisiekimo susitarimo 21 straipsnio 3 dalį.(5) Be to, būtina nustatyti Norvegijos ir Islandijos dalyvavimo Oro susisiekimo susitarimo 18 straipsniu įsteigtame Jungtiniame komitete ir Oro susisiekimo susitarimo 19 straipsniu numatytose arbitražo procedūrose tvarką, taip siekiant užtikrinti reikiamą bendradarbiavimą, keitimąsi informacija ir konsultacijas prieš Jungtinio komiteto posėdžius, ir tam tikrų susitarimo nuostatų, įskaitant saugumo, saugos, skrydžių teisių suteikimo bei atšaukimo ir valstybės paramos nuostatas, įgyvendinimo tvarką,SUSITARĖ:1 straipsnisPranešimasJeigu Bendrija ir jos valstybės narės nuspręstų nutraukti susitarimą pagal susitarimo 3 straipsnį, nutraukti jo laikiną taikymą arba atšaukti atitinkamus pranešimus, Komisija, prieš pateikdama pranešimą diplomatiniais kanalais Jungtinėms Amerikos Valstijoms, apie tokį sprendimą nedelsdama informuoja Islandiją ir Norvegiją. Norvegija ir (arba) Islandija atitinkamai nedelsdamos informuoja Komisiją apie atitinkamą (-us) sprendimus (-us).2 straipsnisAntrojo etapo derybos ir skrydžių teisių taikymo sustabdymas1. Komisija Europos bendrijos ir jos valstybių narių vardu vykdo antrojo etapo derybas, nurodytas Oro susisiekimo susitarimo 21 straipsnio 1 dalyje. Siekiant užtikrinti, kad atnaujintas Oro susisiekimo susitarimas Norvegijai bei Islandijai būtų taikomas ir po antrojo etapo derybų, Norvegija ir Islandija dalyvauja derybose stebėtojo teisėmis ir tuo tikslu yra įtraukiamos į Europos bendrijos parengiamąjį darbą kaip bet kuri Bendrijos valstybė narė.2. Jei antrojo etapo susitarimas nepasiekiamas per 12 mėnesių nuo Oro susisiekimo susitarimo 21 straipsnio 3 dalyje numatytos peržiūros pradžios, Norvegija ir Islandija kaip bet kuri Bendrijos valstybė narė per 15 dienų gali pranešti Komisijai, kurių skrydžių teisių taikymą savo teritorijoje ji norėtų sustabdyti. Į tokias skrydžių teises negali būti įtrauktos jokios teisės, nurodytos Oro susisiekimo susitarimo I priede minimuose susitarimuose.3. Remdamasi iš valstybių narių, Norvegijos ir (arba) Islandijos gautais pranešimais, Komisija nustato skrydžių teisių, kurių taikymas turėtų būti sustabdytas, sąrašą ir perduoda jį Tarybai. Tarybos pirmininkas Bendrijos ir jos valstybių narių, Norvegijos ir Islandijos vardu informuoja Jungtines Amerikos Valstijas apie teisių, įtrauktų į sąrašą, taikymo sustabdymą pagal Oro susisiekimo susitarimo 21 straipsnio 3 dalį. Atitinkamos valstybės narės, Norvegija ir (arba) Islandija imasi reikiamų priemonių, kad sustabdytų tokių teisių taikymą nuo Tarptautinės oro transporto asociacijos (IATA) skrydžių sezono, kuris prasideda ne anksčiau kaip po 12 mėnesių nuo pranešimo apie taikymo sustabdymą datos, pirmos dienos.4. Nepaisant šio straipsnio 3 dalies, Taryba remdamasi Komisijos pasiūlymu gali vieningai nuspręsti nepateikti pranešimo apie taikymo sustabdymą arba jį atšaukti.3 straipsnisJungtinis komitetas1. Pagal Oro susisiekimo susitarimo 18 straipsnį įsteigtame Jungtiniame komitete Bendrijai, jos valstybėms narėms, Norvegijai ir Islandijai atstovauja Komisijos, valstybių narių, Norvegijos ir Islandijos atstovai.2. Bendrijos, valstybių narių, Norvegijos ir Islandijos poziciją Jungtiniame komitete išdėsto Komisija, išskyrus tas sritis, kurios Europos Sąjungoje priskiriamos išimtinei valstybių narių kompetencijai; tokiu atveju poziciją išdėsto valstybės narės, Islandija ir (arba) Norvegija.3. Norvegijos ir Islandijos poziciją Jungtiniame komitete dėl Oro susisiekimo susitarimo 14 ar 20 straipsniuose numatytų klausimų arba dėl klausimų, dėl kurių nebūtina priimti teisinių pasekmių turintį sprendimą, pasitarusios su Komisija priima Norvegija ir Islandija.4. Bendrijos ir jos valstybių narių, Norvegijos ir Islandijos poziciją dėl kitų Jungtinio komiteto sprendimų klausimais, kuriems taikomi į Europos ekonominės erdvės susitarimą įtraukti reglamentai ir direktyvos, pasitarusi su Norvegija ir Islandija priima Komisija.5. Dėl kitų Jungtinio komiteto sprendimų klausimais, kuriems į Europos ekonominės erdvės susitarimą įtraukti reglamentai ir direktyvos netaikomi, Norvegijos Karalystės ir Islandijos poziciją pasitarusios su Komisija priima Norvegija ir Islandija.6. Komisija imasi tinkamų priemonių, siekdama užtikrinti visapusišką Norvegijos ir Islandijos bendradarbiavimą koordinavimo, konsultaciniuose ar sprendimų rengimo susitikimuose su valstybėmis narėmis, ir užtikrina galimybę gauti reikiamą informaciją, susijusią su Jungtinio komiteto posėdžių rengimu.4 straipsnisArbitražas1. Pagal Oro susisiekimo susitarimo 19 straipsnį Bendrijai, jos valstybėms narėms, Norvegijai ir Islandijai arbitražo posėdžiuose atstovauja Komisija.2. Kai tinkama, Komisija imasi priemonių užtikrinti, kad Norvegija ir Islandija dalyvautų arbitražo posėdžių rengimo ir koordinavimo veikloje.3. Jeigu Taryba nusprendžia sustabdyti lengvatų taikymą pagal Oro susisiekimo susitarimo 19 straipsnio 7 dalį, apie šį sprendimą pranešama Norvegijai ir Islandijai. Norvegija ir (arba) Islandija atitinkamai informuoja Komisiją apie atitinkamą (-us) sprendimą (-us).4. Sprendimus dėl bet kurių kitų atitinkamų veiksmų, kurių pagal Oro susisiekimo susitarimo 19 straipsnį reikia imtis klausimais, kuriems Europos Sąjungoje taikoma Bendrijos kompetencija, priima Komisija, kuriai padeda Tarybos paskirtas valstybių narių, Norvegijos ir Islandijos atstovų specialus komitetas.5 straipsnisKeitimasis informacija1. Norvegija ir Islandija nedelsdamos informuoja Komisiją apie bet kurį pagal Oro susisiekimo susitarimo 4 arba 5 straipsnius priimtą sprendimą atsisakyti suteikti, atšaukti, sustabdyti ar apriboti leidimą kuriai nors Jungtinių Amerikos Valstijų oro susisiekimo bendrovei. Komisija atitinkamai nedelsdama informuoja Norvegiją ir Islandiją apie atitinkamą valstybių narių sprendimą.2. Norvegija ir Islandija nedelsdamos informuoja Komisiją apie bet kurį pagal Oro susisiekimo susitarimo 8 straipsnį pateiktą ar gautą prašymą arba pranešimą. Komisija atitinkamai nedelsdama informuoja Norvegiją ir Islandiją apie atitinkamą valstybių narių pateiktą ar gautą prašymą arba pranešimą.3. Norvegija ir Islandija nedelsdamos informuoja Komisiją apie bet kurį pagal Oro susisiekimo susitarimo 9 straipsnį gautą ar pateiktą prašymą arba pranešimą. Komisija atitinkamai nedelsdama informuoja Norvegiją ir Islandiją apie atitinkamą valstybių narių pateiktą ar gautą prašymą arba pranešimą.6 straipsnisValstybės subsidijos ir parama1. Jeigu Norvegija arba Islandija mano, kad subsidija ar parama, kurią Jungtinių Amerikos Valstijų teritorijoje ketina suteikti ar suteikia kokia nors valdžios institucija, turės neigiamą poveikį konkurencijai pagal Oro susisiekimo susitarimo 14 straipsnio 2 dalį, ji apie tai praneša Komisijai. Jeigu pranešimą panašiu klausimu Komisijai pateikia valstybė narė, Komisija atitinkamai apie tai informuoja Norvegiją ir Islandiją.2. Komisija, Norvegija ir Islandija gali kreiptis į tokią instituciją arba paprašyti surengti pagal Oro susisiekimo susitarimo 18 straipsnį įsteigto Jungtinio komiteto posėdį.3. Komisija, Norvegija ir Islandija nedelsdamos informuoja viena kitą, kai Jungtinės Amerikos Valstijos su jomis susisiekia pagal Oro susisiekimo susitarimo 14 straipsnio 3 dalį.7 straipsnisNutraukimas1. Viena iš susitariančiųjų šalių gali bet kuriuo metu diplomatiniais kanalais kitai susitariančiajai šaliai raštu pranešti apie sprendimą nutraukti šį papildomą susitarimą ar jo laikiną taikymą. Šis papildomas susitarimas nutraukiamas arba jo laikinas taikymas baigiasi vidurnaktį (Grinvičo laiku) praėjus šešiems mėnesiams nuo dienos, kai pateikiamas raštiškas pranešimas apie galiojimo arba laikino taikymo nutraukimą, nebent iki tokio laikotarpio pabaigos toks pranešimas susitariančiųjų šalių susitarimu atšaukiamas.2. Jeigu susitarimas ar jo laikinas taikymas nutraukiamas, tai, nepaisant jokių kitų šio straipsnio nuostatų, šis papildomas susitarimas nutraukiamas arba jo laikinas taikymas baigiasi tuo pačiu metu.8 straipsnisLaikinas taikymasIki įsigaliojimo pagal 9 straipsnį susitariančiosios šalys pagal savo nacionalinius įstatymus sutinka šį papildomą susitarimą taikyti nuo šio papildomo susitarimo pasirašymo dienos arba nuo susitarimo 5 straipsnyje nurodyto laikino taikymo dienos, atsižvelgiant į tai, kuri data yra vėlesnė.9 straipsnisĮsigaliojimasŠis papildomas susitarimas įsigalioja: a) praėjus mėnesiui po paskutinės iš diplomatinių notų, kuriomis susitariančiosios šalys patvirtina, kad visos papildomo susitarimo įsigaliojimui būtinos procedūros atliktos, datos; arba b) po susitarimo įsigaliojimo ar laikino taikymo pradžios datos, atsižvelgiant į tai, kuri data yra vėlesnė.TAI PATVIRTINDAMI šį papildomą susitarimą pasirašė toliau nurodyti tinkamai įgalioti asmenys.PRIIMTA anglų kalba .............. , šią .................... ........... dieną trimis egzemplioriais.Norvegijos Karalystės varduIslandijos varduEuropos bendrijos vardu